Ritratt: Miguela Xuereb .td_uid_2_60cc7dd5a49b0_rand.td-a-rec-img{text-align:left}.td_uid_2_60cc7dd5a49b0_rand.td-a-rec-img img{margin:0 auto 0 0} Il-Ministru għall-Ambjent Aaron Farrugia qal li minflok jixtri Ħondoq ir-Rummien, il-Kap tal-Partit Nazzjonalista jista' joħorġu barra ż-żona tal-iżvilupp mingħajr ma jonfoq €20 miljun. Meta kien qed jitkellem fil-Parlament, waqt id-dibattitu dwar l-estimi finanzjarji tal-Awtorità Maltija għall-Iżvilupp, Farrugia qal li ż-żona ta' Ħondoq ir-Rummien inxtrat fl-2003 u daħlet fiż-żona tal-Iżvilupp fir-rationalisation exercise tal-2006. "Il-famuż Ħondoq ir-Rummien. Il-poplu Malti għadu lanqas jaf. Tajjeb li nkomplu ninfurmawh iktar. Lejn l-2003 u l-2004, Ħondoq inbiegħ lill-privat iżda kien għadu ODZ. Fl-2006, xi ħadd għaref daħħlu fiż-żona ta' żvilupp biex ikun post turistiku u marittimu. Allura dik il-biċċa art li nbiegħet fl-2003/4 ġiet tiswa l-miljuni għax daħħalnieha fiż-żona ta' żvilupp minn Gvern Nazzjonalista. Illum għandna Kap tal-Oppożizzjoni li qed jgħid li se jixtri Ħondoq ir-Rummien. Huwa ma qalx li se joħroġ lil Ħondoq ir-Rummien 'il barra mill-iżvilupp iżda jerġa' jixtriha", kompla jgħid Farrugia. F'Ġunju 2021: Filmat: Nagħtu lura lill-pubbliku l-art ta' Ħondoq – PN Saħaq li minflok ibiddel il-pjani lokali, kif għandu dritt jagħmel, se jixtri Ħondoq ir-Rummien lura. "Mela dik hi risposta għad-domanda li ili nsaqsi jekk Gvern Nazzjonalista hux se jerġa' jreġġa' lura ż-żoni ta' żvilupp", temm jgħid. Appell għal iktar sensittività fl-ambjent minn George Vella, Coleiro Preca u Alfred Sant – Cutajar Fid-dibattitu ħa sehem ukoll id-deputat Nazzjonalista Robert Cutajar li kkwota lil Alfred Sant jgħid li dalwaqt ma jkun fadal xejn x'jiġi salvat f'Għawdex. F'Mejju 2021: Dalwaqt ma jifdalx x'jiġi salvat f'Għawdex – Alfred Sant Hu spjega li anki l-President ta' Malta George Vella appella biex il-pajjiż ikun iktar sensittiv. Cutajar qal li l-President Emeritu Marie Lousie Coleiro Preca appellat ukoll biex ma jinqerdux għelieqi f'Ħal Qormi. F'Diċembru 2020: "Kemm se jdum ilaqqat Ħal Qormi?" Hawn semma' l-każ ta' Kemmuna u stqarr li fuq dan il-każ biss iċ-Chairman tal-Aworità kellu jirriżenja għax "ġie jaqa' u jqum minn dak li qal l-Ombudsman". F'April 2021: L-Ombudsman ikkonferma l-ħsara irreparabbli li saret f'Kemmuna – PN Jekk saru dnubiet fil-passat, ma jfissirx li jistgħu jsiru issa wkoll – Dr Joe Ellis Fl-intervent tiegħu, id-Deputat Nazzjonalista Joe Ellis oġġezzjona għal dak li allega l-Ministru Farrugia li l-problemi fl-ippjanar huma kollha tort amministrazzjonijiet Nazzjonalisti. Dr Ellis fakkar kif meta l-Partit Nazzjonalista ġie elett fl-1987, il-permessi għall-iżvilupp kienu joħorġu bl-approvazzjoni tal-ministru filwaqt li jiġu injorati l-oġġezzjonijiet. Saħaq li għalkemm kien ħażin li xi drabi l-policies ma kinux jiġu segwiti, "ma nistgħux nagħtu l-assoluzzjoni għad-dnubiet tal-lum, minħabba dawk tal-passat". Żied jgħid li l-Awtorità tal-Ippjanar għadha mhux jirnexxielha tosserva l-policies kif suppost, u li l-policies preżenti qed jiġu mdgħajfa minn Gvern Laburista. L-MP ikkontesta wkoll dak li qal il-Ministru Farrugia, li l-Gvern Laburista ma żiedx iż-żoni tal-iżvilupp. L-Awtorità injorat 18,000 oġġezzjoni fuq l-art tad-db – Thake Min-naħa tiegħu, David Thake tkellem dwar kif biċċa art spiċċat għand id-db. Iddeskriva l-proċess bħala suspettuż, ivvizzjat u dubjuż immens, iżda fi kliemu dan kollu ġie injorat mill-Awtorità tal-Ippjanar. L-NAO iddikjara li ma sabx evidenza li l-proċess tat-trasferiment tal-art lid-db mexa skont il-governanza tajba. Hu qal li l-Awditur iddikjara li l-Uffiċċju tal-Prim Ministru Joseph Muscat u l-Ministeru għat-Turiżmu meta kien immexxi minn Konrad Mizzi jwaħħlu f'xulxin u ma kienx hemm rekords dwar kif l-art tal-poplu għaddiet għand l-iżviluppatur. Thake sostna li l-Awtorità tal-Ippjanar approvat dan kollu u warrbet 18,000 oġġezzjoni tar-residenti u l-kunsilli lokali li oġġezzjonaw. F'Ġunju 2021: Il-PA tapprova l-proġett kontroversjali tad-db f'Pembroke .td_uid_3_60cc7dd5a4c98_rand.td-a-rec-img{text-align:left}.td_uid_3_60cc7dd5a4c98_rand.td-a-rec-img img{margin:0 auto 0 0}